Source: https://www.riigiteataja.ee/akt/404012018006
Timestamp: 2018-09-20 07:28:45+00:00

Document:
Valga Vallavalitsuse töökord – Riigi Teataja
Valga Vallavalitsuse töökord
Valga Vallavalitsuse töökord - sisukord
§ 2 Vallavalitsus ja selle koosseis
§ 4 Vallavalitsuse õigusaktid
§ 5 Vallavanema pädevus ja asendamise kord
§ 6 Vallavanema valimine
§ 7 Vallavalitsuse koosseis ja moodustamine
§ 8 Vallavalitsuse komisjonid
§ 9 Vallavalitsuse istung
§ 10 Vallavalitsuse istungi ettevalmistamine
§ 11 Valitsuse istungi läbiviimine
§ 12 Vallavalitsuse istungi protokoll
RT IV, 04.01.2018, 6
Vastu võetud 22.12.2017 nr 14
, rakendatakse 01.jaanuarist 2018
Määrus kehtestatakse kohaliku omavalitsuse korralduse seaduse § 49 lõige 11 alusel.
Valga Vallavalitsuse (edaspidi vallavalitsus) töökord sätestab vallavalitsuse ja komisjonide töökorra.
§ 2. Vallavalitsus ja selle koosseis
(1) Volikogu kinnitab vallavalitsuse liikmete arvu ja struktuuri.
(3) Vallavanema ja vallavalitsuse liikmete ametipalga ja/või neile rakendatavad muud tasud ning soodustused otsustab volikogu.
2) lahendab ja korraldab kohaliku elu küsimusi, mis volikogu õigusaktidega või valla põhimäärusega on pandud täitmiseks vallavalitsusele;
4) lahendab küsimusi, mis on kohaliku omavalitsuse korralduse seaduse alusel delegeeritud vallavalitsusele.
§ 4. Vallavalitsuse õigusaktid
(1) Vallavalitsusel on õigus oma pädevuse piires anda üldaktidena määruseid ja üksikaktidena korraldusi.
(2) Vallavalitsuse üksikaktid avalikustatakse valla veebilehel hiljemalt seitsme tööpäeva jooksul pärast nende vastuvõtmist.
(3) Vallavalitsuse määrus avaldatakse Riigi Teatajas ja see jõustub kolmandal päeval pärast avaldamist, kui määruses ei ole sätestatud hilisemat tähtpäeva.
(4) Vallavalitsuse korraldus jõustub teatavakstegemisest või korralduses märgitud ajal.
§ 5. Vallavanema pädevus ja asendamise kord
(1) Vallavanem on vallavalitsuse kui täitevorgani juht, kes:
(2) Vallavanem on valla ametiasutuse juht, kes:
(3) Vallavanem esindab Valga valda tööandjana suhetes ametiasutuse hallatavate asutuste juhtidega.
(4) Vallavanem sõlmib ametiasutuse hallatavate asutuste juhtidega töölepingud. Ametiasutuse hallatavate asutuste juhtidega tööõiguslike suhete reguleerimiseks (lisatasude määramine, töölähetusse suunamine, puhkusele lubamine, isikliku sõiduauto kasutamise eest kompensatsiooni määramine, ergutuste ja hoiatuste tegemine) annab vallavanem käskkirju.
(5) Vallavanema äraolekul asendab teda vallavalitsuse liige vastavalt vallavalitsuse liikmete vahelisele tööjaotusele. Vallavalitsuse liikmete vaheline tööjaotus kehtestatakse vallavalitsuse korraldusega.
(6) Kui on alust eeldada, et ükski vallavalitsuse liige ei saa edasilükkamatute asjaolude tõttu täita vallavanema ülesandeid, võib vallavanem määrata enda ülesannetesse vallavalitsuse mõne kõrgema ametniku (teenistuse juhataja).
§ 6. Vallavanema valimine
(1) Vallavanem valitakse volikogu volituste ajaks.
(3) Vallavanema valimise kord on sätestatud Valga valla põhimääruse § 17 sätestatud korras analoogselt volikogu esimehe valimisega. Vallavanema valimised viib läbi volikogu poolt moodustatud häältelugemiskomisjon.
(4) Valituks osutunud vallavanem nimetatakse ametisse volikogu otsusega.
§ 7. Vallavalitsuse koosseis ja moodustamine
(3) Eelnõu arutamine algab vallavanema ettekandega. Esitatud vallavalitsuse liikmete kandidaadid võivad esineda igaüks kuni viieminutilise ettekandega. Iga ettekande järel võib volikogu liige esitada ettekandjale kuni kaks küsimust.
(4) Vallavalitsuse liikmete kinnitamine ja ametisse nimetamine toimub avalikul hääletamisel nimekirja alusel volikogu poolthäälteenamusega.
(5) Kui vallavanema esitatud vallavalitsuse liikmete koosseis ei saa volikogu poolthäälte enamust, peab vallavanem hiljemalt kahe nädala jooksul esitama volikogule kinnitamiseks uue vallavalitsuse liikmete koosseisu.
(6) Vallavalitsus saab oma volitused volikogu poolt vallavalitsuse ametisse kinnitamise päevast.
(7) Vallavalitsus esitab lahkumispalve volikogu uue koosseisu esimesel istungil. Pärast lahkumispalve esitamist täidab vallavalitsus oma ülesandeid kuni uue vallavalitsuse ametisse kinnitamiseni.
(8) Vallavalitsuse liikme volitused lõpevad ennetähtaegselt seaduses sätestatud juhtudel.
§ 8. Vallavalitsuse komisjonid
(1) Vallavalitsus võib temale pandud ülesannete täitmiseks moodustada alatisi komisjone ja ühekordsete tööülesannete täitmiseks ajutisi komisjone. Komisjonil võib olla ka otsuste langetamise õigus, kui see tuleneb otseselt volikogu või vallavalitsuse õigusaktidest.
(2) Alatine komisjon moodustatakse vallavalitsuse korraldusega, milles määratakse komisjoni esimees ja liikmed, ülesanded ning ülesannete täitmise tähtajad.
(3) Ühekordsete tööülesannete täitmiseks moodustab ajutise komisjoni vallavanem oma käskkirjaga, milles määratakse komisjoni esimees ja liikmed, ülesanded ning ülesannete täitmise tähtajad.
(6) Komisjoni töövorm on koosolek. Koosolek on otsustusvõimeline, kui sellest võtab peale komisjoni esimehe või tema asendaja osa vähemalt pool komisjoni koosseisust. Komisjoni otsused tehakse poolthäälte enamusega. Häälte võrdsel jaotumisel on otsustavaks koosoleku juhataja hääl. Komisjoni otsused protokollitakse ja vormistatakse seitsme tööpäeva jooksul ning neile kirjutavad alla komisjoni esimees ja protokollija. Komisjoni liikme eriarvamus kantakse tema soovil protokolli ning tehakse vallavalitsuse istungil teatavaks antud küsimuse arutelul.
(9) Komisjoni otsused on soovitusliku iseloomuga vallavalitsuse õigusaktide vastuvõtmisel.
§ 9. Vallavalitsuse istung
(1) Vallavalitsuse töövorm on istung. Vallavalitsuse istungid on kinnised, kui vallavalitsus ei otsusta teisiti.
(2) Vallavalitsuse istungid toimuvad üldjuhul kaks korda kuus vallavalitsuse poolt määratud ajal.
(3) Korralise istungi toimumise päeva võib muuta vähemalt 2/3 vallavalitsuse liikmete nõusolekul.
(4) Vallavanemal on õigus kokku kutsuda erakorraline istung, teatades sellest ette vähemalt üks tööpäev.
§ 10. Vallavalitsuse istungi ettevalmistamine
(1) Vallavalitsuse õigusaktide algatamise õigus on:
3) vallavalitsuse struktuuriüksuse juhil;
5) vähemalt ühel protsendil hääleõiguslikel vallaelanikel seaduses sätestatud korras.
(2) Küsimuse võtmiseks istungi päevakorda koostatakse vallavalitsuse või volikogu õigusakti eelnõu või vallavalitsuse istungi protokolli märgitava otsuse eelnõu vastavalt käesoleva paragrahvi lõigetes 3 ja 4 sätestatud nõuetele.
(3) Vallavalitsusele otsustamiseks esitatavad materjalid koosnevad:
2) volikogu õigusaktide ja vallavalitsuse määruste eelnõu seletuskirjadest;
(4) Vallavalitsuse istungile esitatud eelnõu ja sellele lisatud materjalid peavad olema normitehniliselt ja keeleliselt korrektsed ning vastama õigusaktides ja vallavalitsuse asjaajamiskorras sätestatud nõuetele.
(5) Vallavalitsuse istungile esitatavad materjalid valmistatakse ette, kooskõlastatakse, suunatakse istungi päevakorda ja istungile elektrooniliselt, dokumendihaldussüsteemi kaudu.
(6) Vallasekretär koostab korralise istungi päevakorra projekti ning esitab selle koos juurde kuuluvate materjalidega vallavalitsuse liikmetele tutvumiseks vähemalt kolm tööpäeva enne istungi algust.
(7) Istungi päevakord avalikustatakse Valga valla veebilehel kolm tööpäeva enne istungi toimumist.
§ 11. Valitsuse istungi läbiviimine
(1) Istungit juhatab vallavanem. Vallavanema äraolekul asendab teda üks vallavalitsuse liikmetest vastavalt vallavalitsuse liikmete vahelisele tööjaotusele.
(3) Vallavalitsuse liige, kes ei saa istungil osaleda, on kohustatud sellest informeerima vallasekretäri hiljemalt istungile eelneval päeval.
(4) Vallavalitsuse istungist võtavad peale vallavalitsuse liikmete sõnaõigusega osa vallasekretär ja rahandusteenistuse juhataja.
(5) Vallavalitsuse liikmetel ja vallasekretäril on õigus kaasata vallavalitsuse istungile vallavanema või teda asendava vallavalitsuse liikme nõusolekul teisi isikuid.
(6) Istungi juhataja tutvustab istungi alguses vallavalitsuse istungi päevakorda.
(7) Istungi juhataja võib päevakorrapunktide arutamise järjekorras teha muudatusi. Istungi alguses võib vallavalitsuse liikmete või struktuuriüksuste juhtide ettepanekul päevakorrapunkti päevakorrast välja arvata või kiireloomulisel juhul päevakorda lisada.
(8) Pärast päevakorra suhtes ettepanekute ära kuulamist ja läbiarutamist kinnitab vallavalitsus istungi päevakorra.
(9) Päevakorrapunkti arutamine algab vallavalitsuse liikme, struktuuriüksuse juhi või vajadusel vastava ala ametniku ettekandega. Pärast ettekannet annab istungi juhataja soovija märguandel sõna küsimuste esitamiseks. Kui istungist osavõtjatel küsimusi ei ole või küsimused on esitatud, annab istungi juhataja istungist osavõtjatele sõna sõnavõttudeks vastavalt soovijate märguandele. Istungi juhataja võib anda sõna ka teistele vallavalitsuse istungile kutsutud või kaasatud isikutele.
(10) Vallavalitsus teeb oma otsused istungi juhataja ettepanekul.
(11) Istungi juhataja, samuti vallavalitsuse liikme või vallasekretäri motiveeritud taotlusel võib lükata asja otsustamise edasi.
(13) Vallavalitsuse otsused tehakse istungil osalevate vallavalitsuse liikmete häälteenamusega. Hääletamine on avalik. Kui ükski vallavalitsuse liige eriarvamust otsuse kohta ei väljenda ja hääletamist ei nõua, loetakse otsus vastuvõetuks ühehäälselt.
(14) Hääletustulemused loeb kokku ja teeb teatavaks istungi juhataja. Hääletustulemused kantakse vallavalitsuse istungi protokolli.
(15) Vallavanem, vallavalitsuse liige ja vallasekretär ei tohi osa võtta vallavalitsuse sellise üksikakti arutamisest ja otsustamisest, mille suhtes temale laieneb toimingupiirang korruptsioonivastase seaduse kohaselt.
(16) Käesoleva paragrahvi 15. lõikes sätestatud juhul on vallavanem, vallavalitsuse liige ja vallasekretär kohustatud enne küsimuse arutelu tegema avalduse enda mitteosalemise kohta kõnealuse päevakorrapunkti arutamisel. Sellekohane märge tehakse vallavalitsuse istungi protokolli. Küsimuste arutamiseks ja otsustamiseks vajalik kvoorum on selle võrra väiksem.
§ 12. Vallavalitsuse istungi protokoll
(1) Vallavalitsuse istungid protokollitakse, protokollimise korraldab vallasekretär.
(5) Protokollid säilitatakse elektrooniliselt dokumendihaldussüsteemis ning need on igaühele kättesaadavad Valga valla veebilehel.
(6) Vallavalitsuse istung võidakse helisalvestada. Helisalvestised on asutusesiseseks kasutamiseks ja neid kasutatakse vallavalitssue istungi protokolli koostamiseks. Helisalvestisi ei ole lubautud kopeerida.
Tunnistada kehtetuks Õru Vallavolikogu 26.oktoobri 2012 määrus nr 12 "Õru Vallavalitsuse töökord."
(1) Määrust rakendatakse alates 01.jaanuarist 2018.

References: § 2

§ 4

§ 5

§ 6

§ 7

§ 8

§ 9

§ 10

§ 11

§ 12
 § 49

§ 2

§ 4

§ 5

§ 6
 § 17

§ 7

§ 8

§ 9

§ 10

§ 11

§ 12